Koordinate: 45° 55′ 12" SGŠ, 15° 43′ 48" IGD
**Marija Gorica** je naselje i sjedište istoimene općine u Hrvatskoj. Nalazi se u Zagrebačkoj županiji.

Zemljopis
---------

Općina Marija Gorica smještena je u sjeverozapadnom dijelu Zagrebačke županije. Graniči sa susjednim općinama Brdovec, Dubravica i Pušćom, dok je sa zapadne strane od susjedne Repulike Slovenije razdvaja rijeka Sutla. Općinu Marija Gorica čine naselja:

* *Marija Gorica*, administrativno sjedište općine,
* Kraj Donji,
* Bijela Gorica,
* Kraj Gornji,
* Žlebec Gorički,
* Oplaznik,
* Celine Goričke,
* Hrastina,
* Trstenik,
* Križ Brdovečki.

Područje Općine uglavno je brdovito, dok na zapadnom dijelu puca prekrasan pogled na dolinu rijeke Sutle te na susjednu Sloveniju.

Općina je prometno povezana sa 30-tak kilometara udaljenim Zagrebom cestom koja se u naselju Savski Marof (općina Brdovec) spaja na državnu cestu D225 Harmica (državna granica) - Zaprešić, a također jedna od glavnih prometnica je i cesta koja dolinom Sutle povezuje Klanjec sa Harmicom. Na krajnjem zapadu Općine (u sutlanskoj dolini) nalazi se željeznička stanica Kraj Donji, na pruzi Kumrovec - Savski Marof - Zagreb (pruga je trenutno u remontu, pa od Kumrovca do Savskog Marofa prijevoz putnika obavljaju autobusi). Također, valja spomenuti i redovne autobusne linije do Zaprešića.

Stanovništvo
------------

Granični prijelaz prema Sloveniji na rijeci Sutli te željeznička stanica u Kraju Donjem
Prema posljednjem popisu stanovništva iz 2001. godine, općina Marija Gorica ima 2089 stanovnika.

Uprava
------

Općinom Marija Gorica upravlja Općinsko vijeće s trinaest članova. Članove vijeća biraju stanovnici Općine s pravo glasa na lokalnim, općinskim izborima. Općinskim vijećem predsjedava predsjednik vijeća, koji je ujedno i načelnik općine. Dužnost načelnice Općine trenuto obavlja **Marica Jančić** (HDZ). 

Za obavljanje poslova iz samoupravnog djelokruga, kao i poslova državne uprave prenijetih na općinu, osnovan je Jedinstveni upravni odjel.

Administrativno sjedište općine je u naselju Marija Gorica.

Povijest
--------

Općina je osnovana 1995. godine.

Slavni ljudi
------------

* Ante Kovačić - pisac u razdoblju hrvatskog realizma, rođen je 1854. godine u Oplazniku, na području Općine. Njegovo najpoznatije djelo je *U registraturi*
* dr. Ivan Pernar (1889. - 1867.) - rođen na području Općne. Bio je zastupnik HSS-a, ranjen u Beogradskoj skupštini zajedno sa Stjepanom Radićem i ostalima

Spomenici i znamenitosti
------------------------

Nedaleko od crkve u Mariji Gorici pronađen je zub nosoroga *Rhinocerosa* i zubi praslona *Dinotherium gigantum*. Praslon je imao velike uvrnute kljove u donjoj čeljusti i jedini je nalaz ove vrste u Hrvatskoj. Njegov lik nalazi se na grbu općine Marija Gorica.

Obrazovanje
-----------

Osnovna škola u Mariji Gorici osnovana je 1854. godine. Danas je ona područna škola OŠ *Ivane Brlić Mažuranić* iz Prigorja Brdovečkog.
Nakon 30 godina djelovanja kao područna škola, osnovna škola Ante Kovačića od 1. siječnja 2007. godine djeluje kao samostalna škola.

Kultura
-------

Na području kulturno-umjetničkog života treba istaknuti KUD Zgubidan.

Sport
-----

U Kraju Donjem je nogometno igralište i mali športski centar, pod nazivom ŠRC "Mladost". Na njemu utakmice igra NK "Mladost" iz Kraja Donjeg.

Vanjske veze
------------

***Marija Gorica*** na Wikimedijinoj ostavi

* Službene stranice Općine Marija Gorica

|  |
| --- |
| **Gradovi i općine Zagrebačke županije** |
| **Gradovi**

---

Dugo Selo |
Ivanić-Grad |
Jastrebarsko |
Samobor |
Sveta Nedelja |
Sveti Ivan Zelina |
Velika Gorica |
Vrbovec |
Zaprešić

---

**Općine**

---

Bedenica |
Bistra |
Brckovljani |
Brdovec |
Dubrava |
Dubravica |
Farkaševac |
Gradec |
Jakovlje |
Klinča Sela |
Kloštar Ivanić |
Krašić |
Kravarsko |
Križ |
Luka |
Marija Gorica |
Orle |
Pisarovina |
Pokupsko |
Preseka |
Pušća |
Rakovec |
Rugvica |
Stupnik |
Žumberak |
| **Ostale općine i gradovi u Hrvatskoj** |
| Zagrebačka županija |
Krapinsko-zagorska županija |
Sisačko-moslavačka županija |
Karlovačka županija |
Varaždinska županija |
Koprivničko-križevačka županija |
Bjelovarsko-bilogorska županija |
Primorsko-goranska županija |
Ličko-senjska županija |
Virovitičko-podravska županija |
Požeško-slavonska županija |
Brodsko-posavska županija |
Zadarska županija |
Osječko-baranjska županija |
Šibensko-kninska županija |
Vukovarsko-srijemska županija |
Splitsko-dalmatinska županija |
Istarska županija |
Dubrovačko-neretvanska županija |
Međimurska županija

---

**Popis općina u Hrvatskoj** | **Popis gradova u Hrvatskoj** |